KOMMISSIONENS BESLUTNING
af 20. september 2006
om ændring af beslutning 2005/723/EF og 2005/873/EF for så vidt angår EF-tilskud til programmer for udryddelse og overvågning af visse former for TSE i medlemsstaterne i 2006
(meddelt under nummer K(2006) 4150)
(2006/645/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 24, stk. 5 og 6, og artikel 32, og
ud fra følgende betragtninger:
(1)
Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (2) indeholder bestemmelser om overvågning af transmissible spongiforme encephalopatier (TSE) hos kvæg, får og geder. Denne forordning indeholder også bestemmelser om udvidet overvågning af får.
(2)
Kommissionens beslutning 2005/723/EF af 14. oktober 2005 om programmer for udryddelse og overvågning af dyresygdomme og visse former for TSE og for forebyggelse af zoonoser, hvortil der kan ydes EF-tilskud i 2006 (3), indeholder en liste over sådanne programmer, ligesom der er fastsat bestemmelser om procentsatsen og det maksimale EF-tilskud til de enkelte programmer.
(3)
Ved Kommissionens beslutning 2005/873/EF af 30. november 2005 om godkendelse af de programmer for udryddelse og overvågning af dyresygdomme og visse former for TSE og for forebyggelse af zoonoser, som medlemsstaterne har forelagt for 2006 (4), fastsættes EF-tilskuddet til medlemsstaternes programmer for overvågning af transmissible spongiforme encephalopatier.
(4)
Et ekspertpanel vedrørende TSE hos mindre drøvtyggere, hvis formandskab varetages af EF-referencelaboratoriet for TSE, bekræftede den 8. marts 2006, at bovin spongiform encephalopati (BSE) ikke kan udelukkes hos sådanne dyr; grundlaget herfor var resultaterne af anden fase af diskriminatoriske test af hjerneprøver fra to får fra Frankrig og et får fra Cypern. Der er behov for yderligere test for at udelukke forekomst af BSE hos sådanne dyr.
(5)
På grund af betydningen af en effektiv gennemførelse af udvidet overvågning med henblik på en vurdering af BSE-prævalensen hos får bør det maksimumsbeløb pr. test, som Fællesskabet godtgør medlemsstaterne, forhøjes til 30 EUR pr. hurtig test af får på linje med dækningen af udgifterne pr. hurtig test af geder.
(6)
Efter påvisningen af det første BSE-tilfælde i Sverige blev antallet af test af kvæg øget i denne medlemsstat i overensstemmelse med forordning (EF) nr. 999/2001. EF-tilskuddet til programmer for overvågning af TSE i Sverige bør derfor øges, jf. beslutning 2005/723/EF og 2005/873/EF.
(7)
Beslutning 2005/723/EF og 2005/873/EF bør derfor ændres i overensstemmelse hermed.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag III til beslutning 2005/723/EF erstattes af teksten i bilaget til denne beslutning.
Artikel 2
Artikel 11, stk. 2 og 3, i kapitel XI i beslutning 2005/873/EF affattes således:
»2. EF-tilskuddet fastsættes til 100 % af hver enkelt af de i stk. 1 nævnte medlemsstaters støtteberettigede udgifter til gennemførelsen af de pågældende programmer, dog højst:
a)
3 375 000 EUR til Belgien
b)
1 640 000 EUR til Tjekkiet
c)
2 380 000 EUR til Danmark
d)
15 155 000 EUR til Tyskland
e)
285 000 EUR til Estland
f)
1 625 000 EUR til Grækenland
g)
9 945 000 EUR til Spanien
h)
25 760 000 EUR til Frankrig
i)
6 695 000 EUR til Irland
j)
9 045 000 EUR til Italien
k)
565 000 EUR til Cypern
l)
355 000 EUR til Letland
m)
770 000 EUR til Litauen
n)
140 000 EUR til Luxembourg
o)
1 415 000 EUR til Ungarn
p)
35 000 EUR til Malta
q)
5 515 000 EUR til Nederlandene
r)
2 230 000 EUR til Østrig
s)
3 800 000 EUR til Polen
t)
2 205 000 EUR til Portugal
u)
410 000 EUR til Slovenien
v)
845 000 EUR til Slovakiet
w)
1 020 000 EUR til Finland
x)
1 440 000 EUR til Sverige
y)
7 700 000 EUR til Det Forenede Kongerige.
3. EF-tilskuddet til de i stk. 1 og 3 omhandlede programmer skal dække udgifter til de udførte test, og maksimumsbeløbet må ikke overstige:
a)
7 EUR pr. test, for test, der er foretaget på kvæg i henhold til bilag III til forordning (EF) nr. 999/2001
b)
30 EUR pr. test, for test, der er foretaget på får og geder i henhold til bilag III til forordning (EF) nr. 999/2001
c)
145 EUR pr. test, for indledende molekylære diskriminatoriske test på får og geder, der er foretaget i henhold til bilag X, kapitel C, punkt 3.2, litra c), nr. i), til forordning (EF) nr. 999/2001.«
Artikel 3
Denne beslutning er rettet til medlemsstaterne.
Udfærdiget i Bruxelles, den 20. september 2006.